stanford-oval/wikipedia huggingface dataset:
Miroslav Hroch

Miroslav Hroch (s. 1932 Praha) on tšekkiläinen historiantutkija ja Prahan yliopiston professori, joka tunnetaan kansainvälisesti parhaiten kansallisten liikkeiden kehitystä koskevasta teoriastaan.
Hroch opiskeli vuodesta 1951 Kaarlen yliopistossa Prahassa, valmistui maisteriksi 1956 ja väitteli tohtoriksi 1962. Hän on ollut Kaarlen yliopistossa yleisen historian apulaisprofessorina 1956–1968, dosenttina 1968–1989 ja professorina vuodesta 1989. Hän on ollut vierailevana luennoitsijana monissa ulkomaisissa yliopistoissa.
Hrochin tärkeimmät nationalismia ja kansakuntien syntyä koskeneet tutkimukset ilmestyivät jo 1960-luvulla saksan ja tšekin kielellä, mutta englanninkielisen lukijakunnan ulottuville ne tulivat vasta 1980-luvulla tehtyjen käännösten myötä. Hroch tutki varsinkin kansallisten liikkeiden syntyä Itä- ja Kaakkois-Euroopassa 1800-luvun lopulla. Parhaiten Hrochin analyysista tunnetaan hänen teoriansa kansallisten liikkeiden kolmesta kehitysvaiheesta. Vaiheessa A pieni joukko aktivisteja ryhtyy tekemään akateemista tutkimusta oman etnisen ryhmänsä kielellisistä, historiallisista ja kulttuurisista ominaisuuksista. Vaiheessa B aktivistien seuraava sukupolvi pyrkii houkuttelemaan mahdollisimman paljon etnisen ryhmänsä jäseniä mukaan kansakunnan rakentamiseen. Vaiheessa C kansallinen tietoisuus leviää suurten joukkojen keskuuteen ja kansallinen liike muuttuu todelliseksi joukkoliikkeeksi. Hrochin mallin avulla voidaan luokitella eurooppalaisia kansallisia liikkeitä ja vertailla niiden kehitysvaiheita. Hroch esitteli mallin vuonna 1968 julkaistussa tutkimuksessaan Die Vorkämpfer der nationalen Bewegung bei den kleinen Völkern Europas, jossa hän käytti yhtenä esimerkkimaana myös Suomea. Suomalaisen Osmo Jussilan mukaan Hrochin malli sopii kuvaamaan myös Suomen historiaa, mutta Hroch sijoitti Suomen tapauksessa kaikki vaiheet liian aikaisiksi, esimerkiksi vaiheen C jo 1860-luvulle, kun Jussilan mukaan oikea ajankohta olisi vasta 1900-luvun alussa.
Miroslav Ihnačák

| Miroslav Ihnačák> Henkilötiedot |
| --- | --- |
Syntynyt: 19. helmikuuta 1962 (ikä 62) Poprad, Tšekkoslovakia
Kansalaisuus:   Slovakia
Jääkiekkoilija
Pelipaikka:  oikea laitahyökkääjä
Maila:  vasen
Pituus:  180 cm
Paino:  82 kg
Pelaajaura
Pääsarjaura:  1981–2006
Seurat:  PS Poprad (ČSHL/SloEL) VSŽ Košice (ČSHL/SloEL) Toronto Maple Leafs (NHL) Newmarket Saints (AHL) Detroit Red Wings (NHL) Adirondack Red Wings (AHL) Halifax Citadels (AHL) EV Zug (NLA) BSC Preussen (1.BL) Krefelder EV (1.BL)
NHL-varaus:  171. varaus, 1982 Toronto Maple Leafs
Miroslav "Miro" Ihnačák (s. 19. helmikuuta 1962 Poprad, Tšekkoslovakia) on entinen slovakialainen jääkiekkoilija, joka pelasi pääsarjaa Tšekkoslovakiassa, Pohjois-Amerikassa, Saksassa ja Slovakiassa.
Ura > Ura Tšekkoslovakiassa

Ihnačák syntyi Popradissa, jossa hän oppi jääkiekkoilemaan jäätyneellä joella ja paikallisen seuran ulkosalla olleessa kotikaukalossa. PS Poprad pelasi Tšekkoslovakian toiseksi korkeimmalla sarjatasolla ja Ihnačák pelasi seuran edustusjoukkueessa vuosina 1978–1981.
Ihnačák voitti Tšekkoslovakian maajoukkueessa nuorten Euroopan mestaruuskilpailuissa vuonna 1979 kultaa ja vuonna 1980 hopeaa. Vuonna 1979 hänet valittiin turnauksen tähdistökentälliseen. Tšekkoslovakian jääkiekkoliitto pudotti hänet vuonna 1981 nuorten jääkiekkomaajoukkueesta juuri ennen nuorten maailmanmestaruuskilpailuja, koska lupaavan Ihnačákin pelättiin loikkaavaan länteen Minnesotassa pidettävän turnauksen aikana.
Ihnačák siirtyi kaudeksi 1981–1982 VSŽ Košiceen, jossa hän pelasi Tšekkoslovakian liigaa neljä ja puoli kautta. Košicessa hänestä tuli tunnettu pelaaja koko maassa ja hän voitti liigan pistepörssin kaudella 1984–1985.
Ura > Loikkaus

Toronto Maple Leafs varasi Miroslav Ihnačákin vuoden 1982 NHL:n varaustilaisuudessa numerolla 171. Varaus tehtiin siltä varalta, että hän pääsisi joskus lähtemään Tšekkoslovakiasta. Hänen vanhempi veljensä Peter Ihnačák varattiin NHL:ään samana vuonna. Miroslav ja Peter olivat sekä ensimmäiset NHL:ään varatut eurooppalaiset veljekset että ensimmäiset samana vuonna varatut veljekset, jotka eivät olleet kaksosia.
Peter Ihnačák loikkasi länteen vuoden 1982 maailmanmestaruuskilpailuissa. Tšekkoslovakian jääkiekkoliitto pelkäsi myös Miroslavin loikkaavan, joten hänen passinsa takavarikoitiin eikä hänen annettu osallistua Tšekkoslovakian ja Neuvostoliiton ulkopuolella pelattuihin kansainvälisiin turnauksiin. NHL:n kykyjenetsijät joutuivat luottamaan tšekkoslovakialaisilta tarkkailijoilta saamiinsa tietoihin. Lisäksi Ihnačákin kehitys pelaajana hidastui, kun hän ei saanut pelata korkeimmalla mahdollisimmalla tasolla.
Ihnačák yritti lähteä maasta neljän vuoden ajan. Hän solmi avioliiton jugoslavialaisen naisen kanssa vuonna 1983 ja toivoi saavansa avioliiton perusteella oikeuden muuttaa pois Tšekkoslovakiasta, mutta viranomaiset estivät maastalähdön ja avioliitto mitätöitiin.
Lopulta vuoden 1985 joulunpyhien aikaan Ihnačák ylitti Tšekkoslovakian ja Itävallan välisen rajan morsiamensa kanssa. Loikatessaan hän oli Tšekkoslovakian liigan pistepörsissä toisena. (Pistepörssiä johti Ihnačákin ketjukaveri Igor Liba.) Toronto Maple Leafsin manageri Gerry McNamara oli Wienissä Ihnačákia vastassa. Joidenkin tietojen mukaan Toronton johto käytti 150 000 dollaria tšekkoslovakialaisten viranomaisten lahjomiseen, jotta loikkaus onnistuisi.
Ura > NHL-ura

Ihnačák saapui Kanadaan 3. tammikuuta 1986. Hänet otettiin vastaan suurin odotuksin. Maahan saapumisensa jälkeen hän riitautui Toronton johdon kanssa Wienissä 28. joulukuuta allekirjoittamansa sopimuksen bonuspykälistä, mutta riita ratkesi seitsemän päivää myöhemmin. Ihnačák pelasi ensimmäisen NHL-pelinsä 10. tammikuuta ja teki heti maalin. Hän pelasi Torontossa kaudella 1985–1986 samassa ketjussa veljensä Peterin ja kolmannen tšekkoslovakialaisen Miroslav Frycerin kanssa. Ihnačák ei kuitenkaan lopulta onnistunut vastaamaan suuriin odotuksiin, sillä hän oli epävarma maalintekijänä ja hänen puolustuspelinsä oli täysin puutteellista. Lopulta Ihnačák päätyi pelaamaan enimmäkseen Toronton farmijoukkueessa AHL:ssä.
Toronto lunasti Ihnačákin jäljellä olleen sopimuksen elokuussa 1988, ja hänestä tuli vapaa pelaaja. Ihnačák solmi uuden sopimuksen Detroit Red Wingsin kanssa lokakuussa 1988, mutta pelasi seurassa vain yhden NHL-ottelun. Detroit purki hänen sopimuksensa syyskuussa 1989, jonka jälkeen Ihnačák solmi sopimuksen Quebec Nordiquesin kanssa lokakuussa 1989. Hän ei koskaan pelannut Quebecissa vaan ainoastaan seuran farmijoukkueessa Halifax Citadelsissa. Kolmella kaudella AHL:ssä (1988–1991) Ihnačák teki yhteensä 105 maalia ja 236 tehopistettä.
Ura > Ura Euroopassa

Ihnačák siirtyi kaudeksi 1991–1992 takaisin Eurooppaan, Saksan Bundesliigaan. Seuraavan kauden hän aloitti Saksassa, mutta pelasi kauden aikana lisäksi kasvattajaseurassaan Popradissa Tšekin pääsarjassa ja Sveitsissä. Kaudella 1993–1994 hän palasi takaisin Pohjois-Amerikkaan, jossa pelasi kuitenkin vain yhden ottelun IHL:ssä. Seuraavaksi Ihnačák pelasi Saksassa neljällä kaudella ja Slovakiassa Košicen joukkueessa kuusi ja puoli kautta. Vuonna 1995 hän edusti Slovakiaa jääkiekon MM-kisojen B-tasolla. Slovakia voitti kisat ja nousi A-sarjaan. Ihnačák lopetti uransa 44-vuotiaana vuonna 2006.
Michael Holt

| Michael Holt |
| --- | --- |

Henkilötiedot
Koko nimi:  Michael Holt
Syntynyt: 7. elokuuta 1978 (ikä 46) Nottingham, Englanti
Kansalaisuus:   Englanti
Snookerpelaaja
Lempinimi:  The Hitman
Ammattilaisena:  1996–
Ranking:  26
Korkein ranking:  20 (marraskuu 2013–huhtikuu 2014)
Palkintorahat:  £1 228 443
Korkein breikki:  145 (UK Championship 2005)
Sadan breikit:  208
Turnausvoitot
Ranking-turnaukset:  1
Pienet ranking-turnaukset:  2
Rankingittomat turnaukset:  1
Michael Holt (s. 7. elokuuta 1978 Nottingham, Englanti, Yhdistynyt kuningaskunta) on englantilainen snooker-ammattilainen.
Holt voitti ensimmäisen ranking-turnauksensa helmikuussa 2020 voitettuaan Snooker Shoot-Out -turnauksen. Finaalissa kukistui Zhou Yuelong. Voitollaan Holt kuittasi 50 000 puntaa, pääsyn kauden 2020/2021 Champion of Champions -turnaukseen, sekä pääsyn kauden 2019/2020 Players Championship -turnaukseen noustuaan yksivuotisrankingissä kuudentoista parhaan joukkoon. Holt on myös voittanut kaksi pientä ranking-turnausta ja hän on saavuttanut yhden finaalipaikan ranking-turnauksessa, Riika Mastersissa. Lisäksi hän on myös saavuttanut välieräpaikan Shainghai Mastersissa ja viisi muuta puolivälieräpaikkaa.
Miroslav Guzdek

Miroslav Guzdek (s. 3. elokuuta 1975) on tšekkiläinen keihäänheittäjä.
Vuonna 2003 hän saavutti uransa parhaan arvokisasijoituksen oltuaan seitsemäs Pariisin MM-kisoissa tuloksella 81,40. Vuonna 2004 hän jäi Ateenan olympialaisissa karsintaan. Hän karsiutui myös Osakan MM-kisoissa 2007 tuloksella 74,13, jolla hän oli oman karsintaryhmänsä 14:s.
Hänen ennätyksensä on 85,74, jonka hän heitti Germistonissa 5. huhtikuuta 2002.
Miguel Molina

Miguel Molina vuonna 2014
Miguel Molina González (s. 17. helmikuuta 1989 Barcelona, Espanja) on espanjalainen autourheilija. Kaudella 2014 hän kilpailee DTM-sarjassa ABT Sportsline-tallissa numerolla 8. Molina aloitti autourheilun monien muiden tapaan kartingista, jossa hän voitti Katalonian nuorten mestaruuden. Vuonna 2006 hän siirtyi ajamaan Formula Renault 3.5 Seriesiin, jossa hän ajoi aina vuoteen 2009 asti saavuttaen yhden voiton. Vuonna 2009 hän kilpaili myös Superleague Formulassa. Kaudeksi 2010 Molina siirtyi ajamaan ABT Sportslinen Audia DTM-sarjaan. Nykyisinkin ABTilla ajava Molina on saavuttanut DTM-urallaan kaksi kisan nopeinta kierrosta. Hän kuuluu Circuit de Catalunyan nuorten kuljettajien ohjelmaan
Käännös suomeksi
Miguel Oviedo

Miguel Ángel Oviedo (s. 12. lokakuuta 1950 Córdoba) on uransa päättänyt argentiinalainen jalkapalloilija. Keskikenttäpelaaja Oviedo valittiin Argentiinan ryhmään, joka voitti maailmanmestaruuden 1978.
Mestari Pathelin

Oikeudenkäyntikohtausta esittävä kuva.
Mestari Pathelin (La farce de Maître Pierre Pathelin) on tuntemattoman ranskalaisen tekijän farssi 1460-luvulta. Sen päähenkilö on viekas petkuttaja. Näytelmä on ilmestynyt suomeksi 1937 Otto Mannisen suomentamana nimellä Mestari Patelin, mutta sitä on esitetty aikaisemminkin Suomalaisessa teatterissa Otto Walleniuksen ollessa sen nimiosassa. Yleisradio on esittänyt sen kuunnelmana, jonka teksti on julkaistu painettuna.
Näytelmän musiikkia sisältyy François Couperinin Cembalokirjojen 1. osan 4. sarjaan.
Suomennoksen julkaisut

Mestari Patelin, suom. Otto Manninen, WSOY 1937.
Mestari Patelin, suom. Otto Manninen, Yleisradio, 1984. Kuunnelman ohjaus Mirjam Himberg. Tuotanto TV-1, Teatteritoimitus.
Morsingot

| Morsingot |
| --- | --- |
 Värimorsinko (Isatis tinctoria)
Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit Spermatophyta
Kladi::  Koppisiemeniset Magnoliophytina
Kladi::  Aitokaksisirkkaiset
Lahko::  Brassicales
Heimo::  Ristikukkaiskasvit Brassicaceae
Suku::  Morsingot Isatis  L.
Katso myös
   Morsingot Wikispeciesissä   Morsingot Commonsissa 
Infobox OKNimi-testi OK: 
Morsingot (Isatis) on ristikukkaiskasveihin (Brassicaceae) kuuluva kasvisuku, jossa on noin 95 eri lajia. Niiden ulkonäkö vaihtelee kasvupaikan mukaan, joten lajien tunnistaminen on vaikeaa. Lisäksi risteymiä syntyy helposti. Suvun lajeja esiintyy luonnonvaraisena Välimeren alueelta Keski-Aasiaan idässä.[lähde? ]
Lajeja

Isatis boissieriana
Isatis glauca
alepponmorsinko (Isatis lusitanica)
värimorsinko (Isatis tinctoria)
Aiheesta muualla

Finto, Kassu – Kasvien suomenkieliset nimet: Morsingot (Isatis)
Suomen Lajitietokeskus: Morsingot – Isatis
ITIS: Isatis (englanniksi)
United States Department of Agriculture (USDA): Isatis (englanniksi)
Flora of China: Isatis (englanniksi)
Miguel Najdorf

Miguel Najdorf
Miguel Najdorf (oik. Mendel (Mieczysław) Najdorf;  15. huhtikuuta 1910 – 4. heinäkuuta 1997) oli puolanjuutalaissyntyinen argentiinalainen shakin suurmestari. Hänet tunnetaan parhaiten sisilialaisen puolustuksen Najdorf-muunnelmastaan.
Najdorf syntyi Grodzisk Mazowieckiissa Varsovan lähellä Puolassa. Hän kuoli Málagassa, Espanjassa.
Miguel Obando y Bravo

Miguel Obando y Bravo
Miguel Obando y Bravo S.D.B. (2. helmikuuta 1926 – 3. kesäkuuta 2018) oli nicaragualainen pappi, joka toimi Managuan hiippakunnan katolisena arkkipiispana vuosina 1970–2005. Hän sai nimityksen kardinaaliksi 25. toukokuuta 1985 ja osallistui uuden paavin valintaan vuoden 2005 konklaavissa.
Obando y Bravo vihittiin papiksi 10. elokuuta 1958.
Vaikka Obando y Bravon elämäntyö on uskonnon alalla, hän on osallistunut myös politiikkaan. Alun perin osoittamastaan tuesta huolimatta hänestä tuli 1980-luvun alussa äänekäs sandinistihallinnon vastustaja.
Mikko Pakari

Mikko Pakari (vasemmalla) vuonna 2013.
Mikko Pakari (s. 12. joulukuuta 1995, Seinäjoki, Suomi) on suomalainen moottoriurheilija.
Ura > Alkuvuodet

Pakari aloitti uransa karting-sarjoissa. Kartingvuosinaan hän sijoittui toiseksi Suomen KF3-luokassa vuonna 2010 ja KF2-luokassa vuonna 2011.
Ura > Formula Renault-sarjat

Vuonna 2012 Pakari kilpaili Formula Renault NEC-luokassa saavuttaen 2 paalupaikkaa, 1 nopeimman kierroksen ja 75 pistettä. Samana vuonna hän kilpaili Eurocup Formula Renault sarjassa saavuttaen yhden kakkossijan Unkarin GP:stä ja 30 pistettä. Pakari jatkoi molemmissa sarjoissa seuraavalla kaudella sijoittuen 10:ksi ja 17:ksi.
Ura > Suomen Porsche GT3 Cup

Vuonna 2015 Pakari kilpaili Suomen Porsche GT3 Cup-sarjassa Relaa Racing -tallin autolla (englanniksi Porsche GT3 Cup Finland), jossa sijoittui kolmanneksi.
| Vuosi | Talli | Valmistaja | 1 | 2 | 3 | 4 | 5 | 6 | 7 | 8 | 9 | 10 | Sija | Pisteet |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 2015 | Relaa Racing | Porsche Porsche 911 GT3 | AHV 2 | AHV 1 | PAR 3 | PAR 2 | BOT1 4 | BOT1 4 | ALA 3 | ALA 5 | BOT2 2 | BOT2 3 | 3. | 248 |
(*) = kausi on kesken
Aiheesta muualla

http://www.driverdb.com/drivers/mikko-pakari/career/
Relaa Racingin kotisivut, viitattu 10.7.2015.
Finland Porsche GT3 Cup-sarjan kotisivut, viitattu 10.7.2015.
Porsche GT3 Cup Finland säännöt 2015 (Arkistoitu – Internet Archive), viitattu 10.7.2015.
Mons Somby

Mons Aslaksen Somby (13. helmikuuta 1825 Koutokeino – 14. lokakuuta 1854) oli eräs  Koutokeinon kansannousun johtajista. Somby kuului radikaaliin lestadiolaiseen Koutokeinon hurmos-liikkeeseen. Kuten kapinan toinen johtaja Aslak Hætta, Sombykin oli pitkään pidätettynä vuoden 1851 kesällä tapahtuneesta yhteenotosta. Hän kannatti innokkaasti kapinan aloittamista ja hänen ideansa oli sytyttää kapinan aikana kuolleen viinakauppiaan talo tuleen. Aslak Hættan tavoin hänet tuomittiin kuolemaan 14. lokakuuta 1854.
Miechówin piirikunta

Miechów on yksi Vähä-Puolan voivodikunnan piirikunnista. Piirikunnan väkiluku oli vuoden 2019 lopussa 48 818. Kunnat Miechówin piirikunnassa ovat Charsznica, Gołcza, Kozłów, Książ Wielki, Miechów, Racławice ja Słaboszów.
Miechówin väestöpyramidi 2014.
Vuoden 2019 lopussa piirikunnan asukkaista 50,8 prosenttia oli naispuolisia ja 49,2 miespuolisia. Alle 18-vuotiaat muodostivat 17 prosenttia piirikunnan väestöstä, työikäiset 58,8 prosenttia ja eläkeläiset 24,1 prosenttia väestön keski-iän ollessa tasan 43 vuotta. Vuonna 2019 piirikunnassa syntyi 415 lasta. Miechówin piirikunnan väkiluvun ennustetaan pienenevän 40 285 asukkaaseen vuoteen 2050 mennessä.
Middle

| Middle> The Middle |
| --- | --- |

Tyyli:  tilannekomedia
Kestoaika:  21 minuuttia
Luoja(t):   Eileen Heisler  DeAnn Heline 
Alkuperämaa:   Yhdysvallat
Alkuperäiskieli:  englanti
Verkko:   ABC,  MTV3
Esitetty:   30. syyskuuta 2009   – 22. toukokuuta 2018
Tuotantokausia:  9
Jaksoja:  215
Tuotanto
Tuottaja(t):   DeAnn Heline  Eileen Heisler 
Tuotantoyhtiö(t):   Blackie ja Blondie Productions  Warner Bros. Television 
Aiheesta muualla
Virallinen sivusto
IMDb 
Middle (engl. The Middle) on yhdysvaltalainen tilannekomediasarja, jonka ovat luoneet Eileen Heisler ja DeAnn Heline. Sarjasta on tuotettu yhdeksän tuotantokautta. Suomessa sarjaa esittää MTV3.
ABC vahvisti tammikuussa 2017 Middlen yhdeksännen tuotantokauden tuotannon. Yhdeksäs kausi jäi sarjan viimeiseksi ja sarjan viimeinen jakso esitettiin Yhdysvalloissa 22. toukokuuta 2018.
Sarjassa seurataan Heckin perheen hektistä elämää. Keski-ikää lähestyvät perheen äiti Frankie ja isä Mike saavat olla jatkuvasti huolehtimassa jälkikasvustaan Axl'stä, Suesta sekä Brickistä, joiden elämästä ei vauhtia ja kommelluksia puutu.
Päänäyttelijät

| 0 | 1 | 2 |
| --- | --- | --- |
|  Patricia Heaton  | … |  Frankie Heck    |
|  Neil Flynn  | … |  Mike Heck   |
|  Charlie McDermott  | … |  Axl Heck   |
|  Eden Sher  | … |  Sue Heck   |
|  Atticus Shaffer  | … |  Brick Heck    |
Mikko Paunio

Mikko Paunio (s. 4. helmikuuta 1961) on suomalainen terveydenhuollon erikoislääkäri ja epidemiologi.
Paunio valmistui Helsingin yliopistosta ja täydensi opintojaan Brysselin vapaassa yliopistossa sekä Johns Hopkins Bloomberg School of Public Healthissa. Hänellä on lääketieteen tohtorin ja Master of Health Sciencen oppiarvot. Hän sai Helsingin yliopiston epidemiologian dosentuurin vuonna 2000. Paunio on työskennellyt muun muassa tutkijana Kansanterveyslaitoksessa ja Helsingin yliopistossa sekä lääkintöneuvoksena Suomen sosiaali- ja terveysministeriössä (STM). Hän on ollut tekijänä lukuisissa lääketieteellisissä julkaisuissa.
Paunio on myös esittänyt julkisuudessa yhteiskunnallisia näkemyksiään. Hän oli sosialidemokraattien jäsen vuodesta 1977, kunnes ilmoitti helmikuussa 2021 siirtyneensä perussuomalaisiin. Paunio osallistui vuonna 2018 panelistina kiistanalaiseen Portsmouthissa järjestettyyn ilmastonmuutostoimiin liittyneeseen konferenssiin, jolta vedettiin Portsmouthin kaupungin ja New Hampshiren yliopiston tuki. Hän on laatinut kirjoituksia ilmastonmuutoksen vastaiset toimet haastavalle brittiläiselle ajatuspaja Global Warming Policy Foundationille. Paunio on julkaissut kirjat Vihreä valhe (Weilin+Göös, 1991), Vihreä valhe – Valheen sysimustat juuret, salakavalat lonkerot ja murheelliset seuraukset (Kustannusosakeyhtiö Auditorium, 2015) ja Hourulan väen ilmastovallankumous (omakustanne, 2019).
Paunio kertoi toukokuussa 2020 pitävänsä koronaviruspandemiaa tuhoisuudeltaan liioiteltuna ja ilmaisi kannatuksensa sen johdosta asetettujen rajoitusten nopeammalle purkamiselle.
Mikko Pehkonen (koripalloilija)

| Mikko Pehkonen> Henkilötiedot |
| --- | --- |
Koko nimi:  Mikko Pehkonen
Syntynyt: 8. kesäkuuta 1987 (ikä 37)
Kansalaisuus:   Suomi
Koripalloilija
Pelipaikka:  Takamies
Pituus:  179 cm
Paino:  80 kg
Pelaajaura
Seurajoukkueet
2005–2006 2006–2007 2007–2008 2008–2009 2010–2011:   Rekolan Urheilijat  Tampereen Pyrintö  RU/ToPo  Team Componenta  Tompan Pojat
Mikko Pehkonen (s. 8. kesäkuuta 1987) on aktiiviuransa lopettanut suomalainen koripalloilija.
Torpan Poikien kasvatti Pehkonen pelasi I-divisioonassa yhteensä neljänä kautena vuosien 2005–2011 välisenä aikana. Miesten korkeimmalla sarjatasolla hän pelasi kahdesti, ensin Tampereen Pyrinnössä kahden ottelun verran kaudella 2006–2007 ja Team Componentassa kaudella 2008–2009, jolloin hän pelasi 34 ottelua 1,7 pisteen ottelukohtaisella keskiarvolla. A- ja B-nuorten maaotteluja Pehkonen pelasi yhteensä 39 kappaletta 4,2 pisteen keskiarvolla.
Mind on It

| ”Mind on It” Yungen ft>  Jess Glynne |
| --- | --- | --- |

Singlen tiedot
 Julkaistu: 16. maaliskuuta 2018
 Formaatti: digitaalinen lataus, suoratoisto
 Tuottaja(t): Amish "ADP" Patel
 Tyylilaji: indie pop, pop soul
 Kesto: 03.11
 Levy-yhtiö: RCA Records, Sony Music Entertainment
Yungenin muut singlet
| ”Bestie” 2017 | ”Mind on It” 2018 |   |
Jess Glynnen muut singlet
| ”These Days” 2018 | ”Mind on It” 2018 | ”I'll Be There” 2018 |
Mind on It on brittiläisräppäri Yungenin musiikkikappale, jolla vierailee myös brittiläinen laulaja-lauluntekijä Jess Glynne. Sen julkaisivat RCA Records ja Sony Music Entertainment digitaalisesti ladattavana singlenä 16. maaliskuuta 2018. Kappaleen ovat sanoittaneet Amish "ADP" Patel, Clive Brooks, Daecolm Diego Holland ja Glynne, joista ensimmäinen myös tuotti sen. Kappaleelle on toteutettu myös musiikkivideo, joka julkaistiin Yungenin YouTube-kanavalla 29. maaliskuuta 2018.
"Mind on It" sai julkaisunsa jälkeen vähintään kohtalaista menestystä ainoastaan Isossa-Britanniassa, jossa sen paras saavutus oli Britannian singlelistan sija 47. Lisäksi se on päässyt Britannian R&B-listan sijalle 27.
Käännös suomeksi
Morsian yllättää

| Morsian yllättää |
| --- | --- |

Ohjaaja:  Valentin Vaala
Käsikirjoittaja:  Tet Valentin Vaala
Tuottaja:  Matti Schreck
Säveltäjä:  Harry Bergström
Kuvaaja:  Eino Heino
Leikkaaja:  Valentin Vaala
Lavastaja:  Erkki Siitonen
Pääosat:  Lea Joutseno Tauno Majuri Olavi Reimas Reino Valkama
Valmistustiedot
Valmistusmaa:  Suomi
Tuotantoyhtiö:  Suomi-Filmi Oy
Ensi-ilta:  27. huhtikuuta 1941
Alkuperäiskieli:  suomi
Aiheesta muualla
IMDb
Elonet
Infobox OKNimi-testi OK: 
Morsian yllättää on Valentin Vaalan ohjaama elokuva vuodelta 1941. Sen päätekijöitä ovat käsikirjoittaja Tet (Kersti Bergroth), ohjaaja Vaala ja pääosan esittäjä Lea Joutseno, joiden yhteistyönä syntyi seuraavina vuosina vielä neljä elokuvaa.
Näyttelijät

| 0 | 1 | 2 |
| --- | --- | --- |
|  Lea Joutseno  | … |  Leila Roine   |
|  Tauno Majuri  | … |  insinööri Lauri Honkatie   |
|  Olavi Reimas  | … |  runoilija Esko Raide   |
|  Reino Valkama  | … |  tohtori Arijoutsi Roine   |
|  Eine Laine  | … |  Lulu Roine   |
|  Hanna Taini  | … |  Asta Jokimaa   |
|  Kaija Rahola  | … |  Mirjami Savonen   |
|  Hilppa Ilvos  | … |  Salli, taloudenhoitaja   |
|  Kaija Suonio  | … |  Laurin äiti   |
|  Sven Relander  | … |  tarjoilija   |
|  Varma Lahtinen  | … |  Linda, palvelijatar   |
|  Aarne Kuokkanen  | … |  portieeri   |
|  Kerttu Salmi  | … |  palvelijatar   |
|  Onni Timonen  | … |  portieeri   |
|  Väinö Kolhonen  | … |  Kekriäisen poika   |
|  Kalevi Koski  | … |  Kekriäisen poika   |
|  Martti Seilo  | … |  hotellin johtaja   |
Vastaanotto

Aikalaisarvioista pääosa suhtautui elokuvaan myönteisesti.. "Suomi-Filmi on valmistanut pienen ja näppärän komedian", kirjoitti Toini Aaltonen (Suomen Sosialidemokraatti). "Todella pirteä hupailu", arvioi samalla linjalla Paula Talaskivi (Helsingin Sanomat).
Arto Pajukallion (Helsingin Sanomat) mukaan elokuva on pirteä ja näppärä komedia, jossa Lea Joutseno säkenöi komediennena.
Aiheesta muualla

Morsian yllättää Elonet.
Mindanaonhaavakyyhky

| Mindanaonhaavakyyhky |
| --- | --- |

Uhanalaisuusluokitus
 Vaarantunut  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Kyyhkylinnut Columbiformes
Heimo::  Kyyhkyt Columbidae
Suku::  Pyykyyhkyt Gallicolumba
Laji::  crinigera
Kaksiosainen nimi
 Gallicolumba crinigera  (Pucheran, 1853) 
Katso myös
   Mindanaonhaavakyyhky Wikispeciesissä   Mindanaonhaavakyyhky Commonsissa 
Infobox OKNimi-testi OKIUCN-testi OK: 
Mindoronhaavakyyhky (Gallicolumba crinigera) on endeeminen kyyhkylaji laji Filippiineillä. Sitä tavattiin aiemmin Samarin, Leyten, Boholin, Dinagatin, Basilain ja Mindanaon saarilla, mutta nykyisin enää Mindanaolla.
Mindoronhaavakyyhky on noin 30 cm pitkä, lyhytpyrstöinen maassa ruokaileva kyyhky. Sen rinta ja kurkku ovat valkeat keskellä rintaa olevaa oranssia läikkää lukuun ottamatta. Otsa on tummanharmaa, pää ja hartiat muuten loistavan vihreät, yläpuoli muuten kastanjanruskea. Vatsapuoli on kellanruskea.
Miguel Morayta

Miguel Morayta (15. elokuuta 1907 Ciudad Real, Espanja – 19. kesäkuuta 2013) oli espanjalaissyntyinen elokuvaohjaaja ja -käsikirjoittaja, joka teki pitkän uransa Meksikossa. Hän oli Espanjan sisällissodan syttyessä tykistön upseeri, joka liittyi tasavaltalaisten puolelle. Francon voiton jälkeen hän lähti Ranskaan ja Afrikkaan, mistä hän saapui vuonna 1941 Meksikoon.
Moraytan esikoiselokuva oli vuonna 1943 ilmestynyt Caminito alegre. Muita hänen elokuviaan ovat esimerkiksi El Mártir del Calvario (1952), Amor se dice cantando (1959) ja San Sebastianin tykit (1968).